Pane mustad sõstrad, kaneelikoor ja vesi potti, kuumuta nõrgal tulel kümmekond minutit, kuni sõstrad on katki keenud. Lisa suhkur ja vaarikad ning keeda mõõdukalt tugeval tulel umbes 30 minutit, kuni moos pakseneb. Sega moosi pidevalt, et see põhja ei hakkaks. Kui moos on parajalt paks, siis koori pealt vaht ning eemalda kaneelikoor. Jaota moos kuumadesse steriliseeritud purkidesse. Kaaneta kohe.